आपको बता दें, एक कार्यक्रम के दौरान अय्यर ने दोनों देशों के बीच बंद पड़ी बातचीत को फिर से शुरू करने की सलाह भी दी। उन्होंने कहा कि यह वक्त की मांग है। केंद्र सरकार पर हमला बोलते हुए अय्यर ने कहा कि पाकिस्तान तो इसके लिए तैयार है ,लेकिन भारत सरकार नहीं। अय्यर ने आगे कहा कि मैं पाकिस्तान से मोहब्बत करता हूं, क्योंकि मैं भारत से प्यार करता हूं। भारत को अपने पड़ोसी देश से उस तरह का प्यार करना चाहिए जैसे वह अपने आपसे करता है। अय्यर ने बयान कराची में हुए एक कार्यक्रम में दिया जिसके बाद देश में उनकी जमकर आलोचना हो रही है।